Concienciación sobre o masculino xenérico na sinaléctica en Narón.
O **masculino xenérico** é unha convención lingüística segundo a cal o masculino serve tanto para designar os individuos de sexo masculino como a toda especie sen distinción de sexos. É unha convención que se identifica na gramática da maioría das linguas europeas, mais que tamén se estende a outros campos como a sinaléctica.
Segundo o Parlamento Europeo, a utilización xenérica do masculino percíbese cada vez máis como unha discriminación contra as mulleres e evitar o seu uso vén incluído dentro das recomendacións para evitar a linguaxe sexista.

O sexismo e o masculino xenérico
--------------------------------

O masculino xenérico inclúese, segundo a Deputación da Coruña, dentro do sexismo na linguaxe e considerado dentro da discriminación sexual, mais desde a análise de que non é sexista a linguaxe, xa que dispón de masculinos, femininos e neutros. No entanto, serían as persoas as que lle darían un uso sexista á linguaxe ao empregar a forma masculina como xenérica.

Oposición á substitución do masculino xenérico
----------------------------------------------

Nalgunhas linguas nas que o masculino xenérico forma parte da súa gramática hai unha oposición á súa substitución argumentando que se vería comprometido o principio de economía da linguaxe, en que se fundamenta en razóns extralingüísticas e que é un mecanismo inclusivo e en linguas nas que houbo un acordo para un uso non sexista da linguaxe consideraron a dificultade da súa substitución. En Francia hai un movemento pola escrita inclusiva. En 2019 a Academia fracesa permitiu a feminización dos oficios.

O masculino xenérico na lingua galega
-------------------------------------

O masculino xenérico non está estandarizado na lingua galega, aínda que está presente nos usos das/dos falantes. A gramática da lingua galega elaborada por Rosario Álvarez e Xosé Xove considera que hai casos en que xa é de norma usar o masculino e o feminino en plural para referirse a individuos dos dous sexos e que é unha tendencia social en extensión deixar de usar o masculino xenérico (denominado na gramática membro extensivo) en contextos referidos a persoas dos dous sexos. As distintas administracións publicaron guías de linguaxe non sexista nas que inclúen o masculino xenérico como parte do sexismo na linguaxe e programaron a aplicación Exeria para facilitar a súa substitución.

O Manual de estilo do Diario Oficial de Galicia considera que o uso do masculino como xénero non marcado contribúe a invisibilizar a presenza das mulleres  e considera que os textos institucionais deben evitar os usos discriminatorios. A Xunta de Galicia fai recomendacións para a substitución do que considera *un falso xenérico masculino para outros termos da lingua con valor xenérico real.*

O masculino xenérico nos apelidos
---------------------------------

Os apelidos pertencentes á clase dos sobrenomes tiñan flexión de xénero. O Rexistro Civil fixou a forma masculina como denominación oficial.

Notas
-----

1. 1 2  Informe sobre el lenguaje no sexista en el parlamento europeo *(en castelán)*
2. ↑  Bessa, Pedro. "Mulheres, crianças e neutros: representações de género na linguagem sinalética" (PDF) (en portugués). Arquivado dende o orixinal (PDF) o 21 de agosto de 2011. Consultado o 24 de febreiro de 2019.
3. 1 2  Deputación da Coruña (ed.). "Caderno de orientación sobre linguaxe administrativa neutra" (PDF). Consultado o 24 de febreiro de 2019.
4. ↑  "Los ciudadanos y las ciudadanas, los niños y las niñas". *www.rae.es*. Consultado o 2019-02-05.
5. ↑  "La RAE defiende el uso del masculino genérico como mecanismo inclusivo". *www.fundeu.es*. Consultado o 2019-03-20.
6. ↑  Murtra, Pilar (2011). "«Acord sobre l'ús no sexista de la llengua»: un pas endavant". *Llengua i ús: revista tècnica de política lingüística* **0** (50): 40–47–47. ISSN 2013-052X.
7. ↑  Otten, Tori. Worlcrunch, ed. "Power And Language, Where Weinstein Meets French Grammar" (en inglés). Consultado o 2 de novembro de 2017.
8. ↑  Zas Marcos, Mónica. El Diario, ed. "Otras veces en las que el feminismo fue un "peligro mortal" para el lenguaje y no pasó nada" (en Castelán). Consultado o 2 de novembro de 2017.
9. ↑  Michel Feltin-Palas (19 de febreiro de 2019). "L'Académie française se résout à la féminisation". *L'express*. Consultado o 4 de marzo de 2019.
10. ↑  *Gramática da lingua galega*. Vigo: Galaxia. 2002. p. 395. ISBN 84-8288-335-6.  `|data-acceso=` require `|url=` (Axuda)
11. ↑  Reimóndez, María. "Convencións". *Nós Diario*. Consultado o 2020-05-20.
12. ↑  "Exeria". *www.exeria.net*. Consultado o 2019-02-02.
13. ↑  "Linguaxe non sexista - Manual de Estilo DOG". *wikidog.xunta.gal*. Consultado o 2019-02-02.
14. ↑  "Linguaxe non sexista". *igualdade.xunta.gal*. Consultado o 2019-02-02.
15. ↑  Navaza, Gonzalo. Real Academia Galega, ed. *Apelidos galegos, continuidade e alteración na transmisión* (PDF). p. 34. ISBN 978-84-947823-1-2. Arquivado dende o orixinal (PDF) o 22 de febreiro de 2018. Consultado o 22 de febreiro de 2018.

Véxase tamén
------------

### Outros artigos

* Linguaxe non sexista
* Feminino xenérico

### Ligazóns externas

* Aplicación Exeria
* Masculino genérico: O homem. Artigo de Celso Álvarez Cáccamo criticando o masculino xenérico